
Evel yn Wever-Urves 


d PROME MINISTER 
ML 1 


Debi cu BBO na frontera por causa inflacion di 0.7% 


GOBIERNO A TUMA E DECISION PA BIN CU 
COMPENSACIONNAN DEN E AREA DI DERECHO 


DI IMPORTACION, 


Durante conferencia di prensa di Gobierno, Prome 
Minister Evelyn Wever-Croes a elabora riba e diferente 
compensacionnan cu gobierno lo introduci pa comunidad di 
Aruba, na momento cu introduci e BBO na frontera. Manera 
Prome Minister a menciona anteriormente, IMF a publica un 
rapport indicando cu inflacion na Aruba ta bahando, pero debi 
cu e BBO na frontera por causa un inflacion di 0.7%, a tuma e 
decision di bin cu cierto compensacionnan. 


Na momento cu Gabinete Wever-Croes a drenta gobernacion, 
semper a bin cu compensacionnan na momento di bin cu 
decisionnan cu por conduci na cualkier subida den prijs y/of 
inflacion. E biaha aki a enfoca e compensacionnan den e area 
di derecho di importacion, di invoerrechten. 


Derecho di importacion (invoerrechten) di varios producto 
/ cuminda ta baha na 0%: Productonan cu lo baha na 0% 
na momento di importacion lo ta varios cuminda incluyendo 
Lechi, yogurt, chocolade melk, lechi di coco, Fruta y berdura 
frozen, Salmou, tuna fish, sardinchi, Baking powder y binager, 
Cuminda di cacho y pushi. 


Aparatonan di energia limpi ta baha di 2% pa 0%: Aparatonan 
di energia limpi manera airco inverter, wasmachine, dryer, 
frigidaire y freezer cu ta uza menos coriente, bombiyo cu ta 
uza menos coriente y lusnan LED, Molina di biento y panelnan 


INVOERRECHTEN 


solar, y partsnan cu ta uza energia solar. 


Transporte electrico ta baha di 2% pa 0%: Auto electrico, Step 
y segways electrico, Bicicleta electrico, Scooter electrico, 
Brommer electrico. 


Derecho di importacion (invoerrechten) di auto ta baha na 32 
%: 

- Pa auto cu balor di 30 mil florin - Gasto di impuesto pa 
e car dealer ta baha cu Afl. 5.400, e gasto di impuesto ta baha 
cu Afl. 3.300 si bo mes importa e auto (pa propio uzo, no pa 
bende). 

- Pa auto cu balor di 35 mil florin, e gasto di impuesto pa 
e car dealer ta baha cu Afl. 6.300. Gasto di impuesto ta baha 
cu Afl. 3.850 si bo mes importa e auto (pa propio uzo, no pa 
bende). 

- Auto cu balor di 50 mil florin, gasto di impuesto pa e car 
dealer ta baha cu Afl. 9.000. Gasto di impuesto ta baha cu Afl. 
5.500 si bo mes importa e auto (pa propio uzo, no pa bende). 


Material di construccion ta baha di 10% pa 6%. 


Material educativo pa mucha ta baha di 6% pa 0%: Buki pa 
mucha, Buki di pinta, Buki di prenchi, Atlas. 


Articulo di cas ta baha di 12% pa 6%: Articulo pa cushina, 
Articulo pa baño, Articulo higienico. 


Articulonan di baby ta baha di 12% pa 6%: Pampers, Bruki. 


Instrumento musical cu lo baha na 12%: Instrumentonan 
musical manera klarinet y trompet lo baha di 22% pa 12%. 


Prome Minister a remarca cu esakinan ta solamente algun 
ehempel cu derecho di importacion ta bay baha. Ta trahando 
riba esaki pa asina comunica mas cu comunidad pa asina 
pone tur hende na haltura di tur loke ta bay baha. Gobierno di 
Gabinete Wever-Croes ta traha pa bienestar general di pueblo 
y cu introduccion di e compenascionnan aki, lo alivia un poco 
e costo di bida pa comunidad. 

Prome Minister Evelyn Wever-Croes: 
BBO na frontera ta causa menos inflacion: 


PA BAHA E INFLACION MAS, GOBIERNO A 
TUMA DIFERENTE OTRO PASONAN 


“Comunidad tambe por yuda controla prijs di producto haciendo uzo di e 
App di Control di Prijs, E poder di compra ta den bo man” 


Prome Minister Evelyn Wever-Croes, durante durante 
conferencia di prensa di Gobierno diaranson mainta, hunto 
cu Directora di DIMP, sefiora Luenne Gomez-Pieters a splica 
e motibo cu mester a tuma e decision pa introduci BBO na 
frontera. Esaki, Prome Minister a duna di conoce, ta pasobra 
Aruba tin e debe pa paga y mester genera entradanan pa paga 
e debenan di nos pais. Den e caso aki, a scoge e entrada cu ta 
causa menos inflacion, cu den e caso aki, ta e BBO na frontera. 
Esaki, tanto Prome Minister y Directora di DIMP a indica, cu ta 
algo cu gremionan na Aruba mes a indica y propone. 


Tin hopi critica cu cosnan ta hopi caro na Aruba. Aruba ta 
importa tur cos, cu esaki, lamentabelmente, Aruba ta importa 
tambe e inflacion di otro pais. Momento cu nos importa fruta y 
berdura for di otro pais, nos ta importa nan infacion tambe. No 
obstante, e inflacion na Aruba ta mas abou compara cu otro 
pais den region. Esaki ta pasobra Gobierno di Aruba a tuma 
desicionnan pa mantene e inflacion mas abou. 


Prome Minister a indica cu pa baha e inflacion mas, Gobierno 
a tuma otro pasonan entre otro entrante dialuna, Aruba ta 
importa fruta, berdura y otro productonan for di Venezuela. E 
idea ta tambe pa haya material di construccion tambe for di 
Venezuela di bon calidad y na prijsnan mas abou y ta bira mas 


barata ainda cu e invoerrechten cu ta baha. 


Minister di Energia, Glenbert Croes ta trahando pa baha e tarifa 
di awa y coriente y busca gasoline na prijs mas barata cu ta 
yuda pa baha inflacion. Minister di Economia, Geoffrey Wever 
tumando pasonan pa percura cu tin mas control pa asina Evita 
e abusonan cu sa tuma luga cu prijsnan. 


Bisando esaki, Prome Minister ta encurasha comunidad di 
Aruba pa haci su parti tambe den controla supermercadonan. 
Ya desde Gabinete Wever-Croes |, Departamento Asunto 
Economico, Deaci, a introduci un App di Control di Prijs cu ta 
disponibel pa Iphone y Androids. Den e App ta wordo publica 
e macuto di compras. Nan ta subi caya regularmente y bishita 
supermercadonan pa controla prijsnan y ta publica unda por 
haya e prijsnan di mas barata riba nos isla. 


“E poder di compra ta den bo man. Haci uzo di e App, y compara 
prijsnan prome cu bo cumpra cualkier product. Aruba ta den 
pleno recuperacion. E bon noticia aki nos por a scucha tambe 
for di IMF dialuna ultimo cu a confirma cu tur loke Gobierno ta 
haciendo ta hibando nos pais padilanti”, Prome Minister Evelyn 
Wever-Croes a enfatisa. 


Control di prijs 
Poder di compra ta den bo man 


tok ky te 


Supermarket/ Minimarket 


MACUTO 


COMPRAS 


had 


Cu e ‘Macuto di compras’ nos ta presente prijs di algun producto popular den 
nan di Aruba. E observacion di prijsnan a tuma lugar durante 30 y 31 di mej 2023, den 
. Den comparacion di prijsnan no ta tene cuenta cu calidad di e productonan 
cu por varia entre supermercadonan. 


Morning BoChang Weng Hong 
Wing Kee Kong 


Paradora O'stad Sta.Cruz Paradera 
410 

Prome Minister Evelyn Wever-Croes: 

“Den union y cu hopi positivismo nos lo sigui traha pa recupera 
completamente di e consecuencianan devastador di e pandemia” 


Dialuna mainta tempran, e prome barco a yega for di 
Venezuela cu un cargacion di fruta, berdura y diferente 
otro mercancia. Frontera cu Venezuela a habri desde 1 
di Mei 2023 habriendo e posibilidad di por importa fruta y 
berdura y otro mercancianan na prijsnan hopi mas barata 
for di Venezuela yudando asina pa rebaha costo di bida. 


E capitan di e barco Gaviota a indica cu a tuma nan 6 ora 
y mei pa yega Aruba saliendo for di Venezuela den oranan 
laat di anochi. Nan a trece mas o menos 50 tonelada di 
diferente fruta y berdura. Y lo trata pa bin Aruba un biaha 
pa siman. Capitan di El Maracucho tambe a indica cu 
nan a Sali for di Venezuela den oranan di anochi y a yega 
Aruba pa 6or di mainta. El a indica cu autoridadnan na 
Aruba, tanto inmigracion como aduane tawata hopi atento 
y cordial cu nan. El Maracucho a trece casi 35 tonelada di 
mercancia varia. 


Na yegada di e barconan, tambe tawata presente 
comerciantenan pa ricibi nan mercancia. Propietarionan di 
Al Jazar Trading N.V. y Fruteria Frangie a expresa cu nan 

ta sumamente contento di a ricibi 40 tonelada di mercancia | 
y a duna di conoce cu awo lo e prijs di e productonan lo 
bira mas economico pa tanto ciudadanonan di pueblo di f- | 
Aruba como pa restuarantnan ya cu nan no mester paga i 
pa container mas di productonan cu tawata bin for di 
Colombia. Prioridad ta e prijs cu lo baha, nan a remarca. 


Prome Minister Evelyn Wever-Croes: “Apesar 
cu e proceso aki a dura un poco largo, Gobierno 
di Aruba ta contento cu e prome barconan cu 
mercancianan a cuminsa drenta Aruba pa asina 
por cuminsa importa fruta y berdura, comestibel, 
material di construccion, entre otro, na prijsnan 
mas barata cu nos ta hayando actualmento cu 


lo por yuda cu e peso di costo di bida halto na 
Aruba. Den union y cu hopi positivismo nos 
lo sigui traha pa recupera completamente di e 
consecuencianan devastador di e pandemia. 
Aruba ta den recuperacion y cu e frontera maritimo 
habri, prijsnan di productonan for di Venezuela lo 
baha considerablemente. Pabien Aruba”. 

GOBIERNO TA NETAMENTE APLICANDO E 
RECOMENDACION CU GREMIONAN A INDICA 
DEN RAPPORT “LEVEL PLAYING FIELD” 


Prome Minister Evelyn Wever - Croes a organisa un Conferencia 
di Prensa den cual a trata e topico BBO na frontera. Prome 
Minister Wever - Croes a inicia e conferencia dunando un 
splicacion breve di locual cu a conduci na e situacion actual di 
introduccion di BBO na frontera. 


Na 2017 ora cu Gabinete Wever - Croes | a cuminsa goberna, 
desde inicio a traha incansablemente pa mehora e situacion 
financiero di Aruba. Ya caba na 2019 por a mira cu a yega 
na un surplus chikito. E motibo principal pa cual a pone hopi 
enfasis riba mehoracion di e situacion financiero di Aruba 
tabata, pa motibo cu pronto lo mester a cuminsa paga e debe 
di 2000 miyon florin cu a wordo crea durante Gabinete Eman 
| y II. Sinembargo den preparacion pa cuminsa paga e debe 
aki, na 2020 e pandemia di COVID-19 a bati na nos porta cual 
a hinca Aruba den un debe adicional di 900 miyon florin. Na e 
momento ey e necesidad financiero a aumenta y tabatin mester 
di e placa pa scapa bida di hende, yuda Sector Comercial, 
Sector Priva, yuda esnan cu a perde trabou y mas. Aworaki cu 
e pandemia ta tras di lomba, mester bolbe prepara pa paga e 
2000 miyon florin y e 900 miyon florin cu a bin acerca. 


BTW of alternativa 

Prome Minister Wever - Croes a sigui splica cu den preparacion 
pa paga e debenan aki, afia pasa na luna di augustus 2022 
mester a tuma un decision. Na e ocasion tabatin un proposicion 
riba mesa cual tabata pa bin cu un BTW cu inicialmente lo 
tabata un porcentahe entre 6% y 18%, cual despues a cambia 
pa entre 6% y 14%. E preocupacion cu a wordo vocifera e 
tempo ey door di gremionan y comunidad tabata e efecto di 
inflacion cu introduccion di BTW por a bin cu ne, net na e 
momento ey cu tabatin e guera na Ukraina. 

E calculacionnan cu a haci a indica cu e BTW cu lo por genera 
70 miyon florin, cu ta necesario pa cuminsa paga e debenan, lo 
por a causa un inflacion di te cu 9.9%. Pues na e momento ey 
a busca un otro alternativa y a yega na e decision pa aumenta 
e BBO cu 1% cu tambe ta trece 70 miyon florin aden. Asina lo 
genera menos inflacion, esta 1.4% enbes di 9.9%. 


BBO na frontera ta crea “level playing fiel” pa comerciantenan 
Na e momento ey, gremionan sindical y gremionan comercial 
hunto, a presenta un rapport na Gobierno cu nan a yama: 
“Level Playing Field” dia 25 october 2022. Den e rapport aki, 
e recomendacion number 1 di e gremionan ta pa bin cu BBO 
na frontera, mirando cu esaki ta un belasting mas husto, e 
ta crea un level playing field / situacion mas husto, entre 
comerciantenan local y esnan cu ta importa. Ademas, den e 
rapport e gremionan a indica diferente motibo dicon mester 
bin cu e BBO na frontera, e docuemnto a wordo firma door 
di un combinacion di gremionan comercial y gremionan 
sindical. Entre otro: Aruba Food & Beverage Association 
(AFBA), Aruba Jewelers Association (AJA), Kamer van Kamer 


LEVEL PLAYING FIELD 


COMMERCIAL SECTOR & UNIONS of ARUBA: 
PROPOSALS AND RECOMMENDATIONS FOR FISCAL AND ECONOMIC 
REFORM 


COMMERCIAL SECTOR & UNIONS of ARUBA: 
PROPOSALS AND RECOMMENDATIONS FOR FISCAL AND ECONOMIC REFORM 


DECLARATION 
UST OF SIGNATORIES 


van Koophandel (KvK), Sindicato di Empleadonan Publico 
y Priva di Auba (SEPPA), San Nicolas Business Association 
(SNBA), Sindicato di Polis di Aruba (SPA), Vacation Rentals 
Professionals Aruba (VRPA) Vereneging van Werknemers met 
een Individuele ArbeidsovereenkomstbijWEB N.V. (VWI), Aruba 
Financial Center Association (AFCA), Aruba Hotel and Tourism 
Association (AHATA), Aruba Trade 8 Industry Association 
(ATIA), Comerciantenan Uni Aruba (CUA), Insurance 
Association of Aruba (IAA), Sindicato di Maestro di Aruba 
(SIMAR), Sindicato di Trahadornan den Telecomunicacion 
(STT) y Werkgevers Arubaanse Bouwnijverheid (WAB). 


BBO na frontera tin inflacion mas abou 

Prome Minister Wever - Croes a sigui splica cu unabes a haci 
calculacion di inflacion ta mira cu BBO na frontera lo a genera 
un inflacion di 0.7%, si compara henter e scenario por mira cu 
e BTW lo por a trece un inflacion di te cu 9.9% y e BBO di 1% 
tabata trece 1.4 % di inflacion. Pues a scoge pa esun di mas 
abou cu ta e BBO na frontera di 0.7%. 


Pa conclui, Prome Minister a agrega cu, e timing na e momento 
aki ta yuda pasobra manera cu a mira den e rapport di IMF 
cu a wordo publica dialuna e siman aki, inflacion ta bahando 
na Aruba. Aña pasa nan a calcula cu pa e aña aki lo tin un 
inflacion di 5.5% pero aworaki nan ta cambia e pronostico y e 
ta yega te na 3.2%. Esaki lo duna alivio paso pa comunidad 
cual ta loke cu ta importante. 

Nemara Maduse 


MINISTER 


Minister Maduro riba BBO na frontera: 


PRESUPUESTO 2023 TA CONTA CU ENTRADA 


Afia pasa durante tratamento di Presupuesto 2023, Minister 
Maduro di Finansa a splica cu e presupuesto di Pais Aruba pa 
afia 2023 lo bay conta tambe cu entrada genera pa cobransa 
di BBO na frontera. E mandatario a splica cu door cu ainda no 
por bay cambia e sistema di BBO pa esun di BTW, a tuma e 
desicion pa cobra BBO na frontera ora di importa producto. 


INTRODUCCION PREMIRA PA 1 DI JULI 2023 

Durante e tratamento di Presupuesto 2023, Minister Maduro 
a informa cu BBO na frontera lo wordo introduci na juni 2023. 
Sinembargo a surgi tardansa. E concepto di Ley di BBO na 
frontera a yega na Parlamento y awo Parlamentarionan tin 
espacio pa haci pregunta te cu medio juni. Despues cu Gobierno 
haya esaki lo contesta pa asina Parlamento por prepara pa e 
debate publico den e ultimo dos siman di juni. Esaki ta pone 
cu e introduccion di e Ley di BBO na frontera awo ta premira di 


DI BBO NA FRONTERA 


por drenta na vigor 1 di juli 2023. 


BBO NA FRONTERA TA PREMIRA PA GENERA 15 MIYON 
FLORIN 

Minister Maduro a indica cu BBO na frontera ta premira pa 
genera 15 miyon florin den afia 2023, di cual 10 miyon florin 
lo bay pa caha di Gobierno y 5 miyon florin lo bay pa AZV. 
Esakinan ta fondo cu Gobierno ta conta cu nan pa asina 
Presupuesto 2023 por conta cu surplus. 


TA CREA LEVEL PLAYING FIELD Y TA HISA COMPLIANCE 
E sistema di cobransa di BBO na frontera ta trece cune 
un miho ‘level playing field' pa sector comercial, ya cu tur 
hende cu ta importa ta contribui di mesun manera na caha di 
Gobierno. Banda di esaki e sistema aki ta percura pa un miho 
cumplimento cu ley di impuesto, e ta hisa compliance. 

Minister Maduro ta informa cu durante reunion na Bogota, Colombia 

Cu apoyo di Ministerio di Finansa y 
Cultura, e representante di Ciencia di e 
secretariado di e Comision Nacional di 
UNESCO pa Aruba, dr. Marck Oduber, a 
logra atende e sesion intergubermental di 
e sub comision pa Caribe y teritorionan 
cercano (IOCARIBE) na Bogota Colombia 
for di mei 9 te cu mei 11 2023, incluyendo 
e conferencia international di ciencia 
maritimo. 


FOE 


Durante e reunion, delegadonan di e 
pais-nan miembro a eligi un hunta di 
directiva nobo. E directiva di e comite 
nobo ta consiti di presidente dr. Marck 
Oduber (Aruba/Reinado Hulandes), vice 
presidente dr. John Cortinas (Merca), 20 

vice presidente dr. Roberto Dantas de 

Pinho (Brazil), 30 vice presidente dr. Soraya Silva (Venezuela). 
Pa ta un candidato pa e posicionan den e comite di directiva 
di IOCARIBE e persona mester tin un nivel academico 
halto den ciencia natural, conocimiento amplio di e ciencia 
oceanico, IOCARIBE su programan regional y IOC-UNESCO 
su programanan global. 

IOC (Comision Oceanografico Intergubermental) di UNESCO 
ta e instancia di Nacionan Uni encarga di apoya ciencia 
y servicionan oceanico riba nivel mundial. IOCARIBE ta 
e representacion di IOC pa regio cu ta inclui, Merca te 
Brazil. IOCARIBE ta responsable pa promocion, desaroyo y 
coordinacion di IOC su programanan di ciencia maritimo, y 
otro actividadnan relata cu lama, y desaroyo di capacidad pa e 
region Caribense y paisnan cercano. 

Durante e reunionnan na Colombia a repasa e progresonan 
principal di e periodo 2021 pa 2023 i a fiha e plan strategico 
pa 2023-2029. 


E temanan principal tabata inclui: 

Prioritisa un plan regional di ciencia maritimo den cuadro di 
prioridadnan di e decada di ciencia desaroyo sostenibel. Lo 
focus ariba e impactonan maritimo den e regio, cu ta inclui 
sargassum, alganan peligroso, tempestadnan di tempo cu nan 
efecto maritimo, y aumento di nivel di lama. Fortalece e vision 
di IOC-UNESCO pa apoya paisnan regional pa un economia 
oceanico sostenible dor di maximalisa e beneficionan di 
ciencia oceanico. Invulcra den un forma mas estrecho cu 
interesadonan y/o usuarionan, en especial e sector turistico 
dor cu nan ta hasi hopi uso di datos maritimo y informacion di 


CHAIRPERSON 
DR. MARCK ODUBER (ARUBA) 


Science Liaison 
Aruba National Commission for UNESCO 
Stadionweg 37 Oranjestad, Aruba 


(O) (297) 528 3528 


a m.oduber@unesco.aw 


ciencia martitimo. Adicionalmente lo invulcra mas hoben y/o 
academiconan hoben den ramo di lama via beca y/o intership. 
Lo asisti paisnan regional den establece infrastructura , 
y conocimiento den aplica principionan di FAIR y CARE 
durante uso y intercambio di datos maritimo. Lo activa bek e 
programa IOCARIBE-GOOS cu lo enfoca riba observacionan 
y pronostico-nan regional pa lama incluyendo capacitacion di 
e expertonan den e ramo aki. 

E decada di ciencia oceanico pa un desaroyo sostenibel lo 
continua te cu 2030 y ta keda un prioridad den IOCARIBE su 
maneho. E decada su idea ta pa logra cu ciencia maritimo 
ta di un nivel debido pa asina por informa debidamente 
interesadonan, y politiconan pa nan por tuma accion eficiente 
pa cu un maneho duradero relata na actividadnan di lama. 


Minister di Finansa y Cultura ta felicita sr. Oduber cu e 
nominacion aki cu normalmente ta bay pa paisnan grandi. E 
mandatario di Finansa y Cultura lo sigui apoya UNESCO Aruba 
cu su programanan di ciencia natural y di IOC-UNESCO. 

MINISTER 


ARQUELOGICO NACIONAL ARUBA 


Diamars mainta Minister di Turismo y Salud Publico sr. Dangui 
Oduber a tene un conferencia di prensa na Museo Arquelogico 
Nacional Aruba (MANA). 


Aki e mandatario a firma acuerdo entre TPEF y MANA. Cu e 
acuerdo firma aki ta bay renoba parti di e edificio di MANA. 
Esaki ta bay bira un otro proyecto cu lo wordo financia pa 
Tourism Product Enhancement Fund (TPEF). 


E mandatario a splica cu TPEF ta un fondo di presupuesto cu 
ta haci inversionnan den embeyesimento di producto Aruba. 
E fondo ta inverti tambe den nos herencianan cultural y ta 
mantene nos costanan limpi. TPEF a bin ta financiando varios 
proyecto rond di Aruba pa cu nos turismo. 


MANA ta forma parti di nos herencia cultural. Segun Minister 
Oduber, awendia, mas y mas turistanan cu ta bishitando nos 
isla ta puntra pa bishita lugarnan manera un museo. Esakinan 
ta turistanan cu ta interesa pa conoce y wak parti di Aruba su 
herencia. Pa e motibo aki e renobacion di MANA ta importante 
pa nos por brinda un producto di calidad na nos bishitantenan. 


Minister Oduber a indica su maneho di turismo ta dirigi na trece 
turismo di calidad, pa trece e turistanan afluente. Ta sigui enfoca 
den diversificacion di nos turismo. Keda haci inversionnan 
continuo den producto Aruba. Keda enfoca den e strategianan 
nobo di mercadeo pa asina nos keda mas competitivo. 


Cultura ta un parti importante cu gobierno kier brinda na nos 
turistanan. Pe motibo aki ora MANA a acerca e board di TPEF 
y a presenta nan masterplan pa cu e museo, sin duda a duna 
e proyecto aki su atencion debido. Nan a puntra TPEF pa 
yudanan realisa e proyecto y TPEF mes ora tabata habri pa 
financia e proyecto pero den varios fase. Ora e proyecto aki 
finalisa e museo lo mester tin un galeria di arte hopi moderno. 
Aki lo por tene diferente exposicionnan tanto pa nos turistanan 
como local. 


Turismo ta e driver di nos economia y pa esey ta importante 
pa nos keda inverti den nos producto Aruba. Finalmente e 
mandatario a gradici e Board di TPEF pa aproba e fond y danki 
tambe na MANA y tur cu ta bay haci e proyecto posibel. 

Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2024 


Aruba a conoce e aña aki un grupo grandi 
di 10 persona cu a ricibi un condecoracion 
Real pa motibo cu nan a destaca riba 
diferente tereno y/of a dedica nan mes na 
nos comunidad. Comision Condecoracion 
Real Aruba ta informa cu entrante dialuna 
8 di mei 2023 pueblo di Aruba por entrega 
proposicionnan pa personanan ricibi un 
condecoracion Real otro aña, na ocasion 
di celebracion di aña di Rey na april 2024. 


Pa un persona por wordo considera pa 
haya un condecoracion Real mester 
tene cuenta cu e accento ta cay riba 
prestacionnan particular pa y den 
comunidad. Tin dos categoria: 

- Trabou boluntario, pues trabounan pa 
cual e persona no a/ta ricibi salario y pa 
un periodo di por lo menos 5 aña; 

- Prestacionnan particular cu un persona 
a haci contra pago, pues den su trabou. 
E prestacionnan aki mester ta di un caliber 
y nivel di e halto ey cu nan ta surpasa 
locual normalmente ta wordo spera di su 
trabou y mester tin un balor excepcional 
pa desaroyo di Aruba. 


Tur persona of instancia cu conoce un 
persona cu na su opinion ta merecedor 
di un condecoracion Real por entrega un 
proposicion. Pa haci e proposicion aki 
mester haci uzo di dos formulario special. 
E formularionan aki ta obtenibel entrante 
dialuna 8 di mei 2023 na balie abou na 
entrada na Bestuurskantoor na Playa, na 
Bestuurskantoor na San Nicolaas, na tur 
MFA's of cerca e miembronan di Comision 
Condecoracion Real Aruba. Tambe por 
download e formularionan for di e website 
di gobierno: www.gobierno.aw, www. 
overheid.aw, www.government.aw 


E formularionan di proposicion mester 
wordo yena completo y detayadamente y 
mester wordo firma dor di e persona(nan) 
of e instancia cu ta haci e proposicion 
(“voorsteller”). 

E motivacion di e peticion ta di crucial 
importancia. 

Pa evalua e meritonan di un persona cu 
ta wordo proponi pa un condecoracion 
Real ta di sumo importancia pa duna 
tur informacion pidi riba e formularionan 


y pa menciona tur dato y informacion 
cu por duna realse na e trabou(nan)/ 
actividad(nan) desplega dor di e persona 
en cuestion. 

Comision Condecoracion Real Aruba 
ta enfatisa cu otorgamento di un 
condecoracion Real mester keda un 
sorpresa pa e persona concerni. Pa e 
motibo ey ta di suma importancia pa NO 
informa e persona concerni cu ta bay haci 
un peticion pe, ni envolvi'e den e proceso 
di prepara un proposicion. Mester haci 

e trabao preparatorio den tur secrecia. 
Esaki lo evita un desapunto den caso cu 
e condecoracion no ta wordo otorga. 


E entrega di un proposicion pa un 
Condecoracion Real mester wordo haci 
na balie di Bestuurskantoor Oranjestad 
den un envelop cera dirigi na Bureau 
Minister van Algemene Zaken, na 
atencion di Decoratiecommissie Aruba, 
Bestuurskantoor, L.G. Smith Blvd. 76, 
Oranjestad, Aruba. 


Proposicionnan pa condecoracionnan 
Real ta wordo trata na Hulanda dor 
di e organo cu ta carga e nomber di 
“Nederlandse Kapittel voor de Civiele 
Orden”. Nan ta duna e conseho definitivo 
pa cu e condecoracionnan Real y nan 
ta hopi estricto. Por ehempel, den caso 
cu un persona tin tremendo logronan 
pa comunidad, pero e tin por ehempel 
boetnan grave, un persona asina 
lamentabelmente no ta bin na remarca 
pa un condecoracion Real durante cierto 
periodo. Por ehempel pa un boet durante 
un aña y dependiendo di e cantidad di 
boet durante mas aña. 


Semper un peticion mester wordo manda 
hopi luna adelanta pa por keda cla cu tur 
tramite na Aruba y na Hulanda pa asina e 
personanan por ricibi nan condecoracion 
na luna di april di e siguiente aña. 

E aña aki e ultimo dia pa entrega un 
proposicion pa un condecoracion Real 
pa aña 2024 ta diabierna 28 di juli 2023. 


Por fabor tuma nota cu proposicionnan 
incompleto y proposicionnan cu a drenta 
despues di diabierna 28 di juli 2023 


lamentabelmente no por wordo trata. 


Aruba tin hopi persona cu ta contribui 
na nos comunidad mediante trabou 
boluntario y personanan cu ta destaca 
realmente den nan trabou. Ta deseo di 
Comision Condecoracion Real Aruba pa 
mira hopi di nan ricibi un condecoracion 
Real na 2024, mescos cu e aña aki. Ta 
p’esey un peticion na un y tur pa hasi 
un esfuerso pa esaki bira realidad y pa 
asina Aruba por honra su hendenan 
balioso. Comision Condecoracion Real 
Aruba ta spera cu pa aña di Rey 2024 
tambe comunidad lo reacciona cu hopi 
entusiasmo pa reconoce esnan cu ta 
haci trabou importante pa y den nos 
comunidad. 


Den caso cu tin cualkier pregunta of pa 
mas informacion por tuma contacto cu e 
miembronan di Comision Condecoracion 
Real Aruba: 


sra. F. Perez-Lopez (tel. 583-8425) 
sr. V. Frank (tel. 587-4979) 

sra. N. Anthony (cel. 593-1921) 
sra. |. Nicolaas-Ras (tel. 584-8880) 
sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
condeco.aruba@gmail.com 


Diaranson 7 Juni 2023 


“yY) -T 
K eh jp 
MINISTER Y 


A REUNI CU SETAR DEN CUADRO DI E SIGUIENTE 
FASE DI PROYECTO DI KAMARA DI SANIDAD 


Siman pasa, Minister di Husticia y Asuntonan Social 
sr. Rocco Tjon a reuni cu KPA y Setar den cuadro di e 
siguiente fase di e proyecto di camara di surveillance. 
Durante e reunion aki, a ricibi un presentacion di e 
siguiente fase cual lo wordo aproba e luna aki, y esaki 
lo percura pa ful centro di ciudad di playa ta ekipa cu 
camara di siguridad. Asina, por conclui cu desde e | 
inicio di Gobernacion di Gabinete Wever-Croes, tin un 
total di 219 localidad cu tin camaranan di siguridad, 
y cu e aprobacion di e proyecto aki, lo bay bin 47 
camara di siguridad adicional, pa asina sigui combati | 
criminalidad riba nos isla. 


Manera ta conoci, e prome fasenan cu a wordo 
ehecuta pa loke ta camaranan di siguridad tawata 

den e high-rise area specificamente banda di lama y | _ 
e high-rise hot zone, como tambe pa area di centro 
di ciudad na San Nicolas. Adicionalmente, a aproba 
tambe e camaranan cu ta bay wordo pega na e 47 
luganan strategico, pa asina por asisti Cuerpo Policial 
aun mas, pa combati criminalidad mas eficiente. 


Ta asina cu siman pasa a haya presentacion di e 
siguiente fase cual probablemente lo wordo aproba 
e luna aki, y esaki lo percura pa ful centro di ciudad 
di playa tambe ta ekipa cu camara di siguridad. 
Banda di esaki, e proyecto pa loke ta e Operation 
Command Center tambe ta den pleno ehecucion, 
caminda e diferente fasenan di e proyecto di camara A 
lo wordo centralisa na e localidad aki, pues loke ta e 
imagennan, esakinan lo wordo supervisa y analisa door di un 
ekipo multidisciplinario, kende tambe lo comparti e imagennan 
cu e departamentonan hudicial cu tin mester di esaki pa por 
eherece nan tarea. 


E proyecto aki ta conta cu un inversion di alrededor di 700 mil 
florin, mirando cu e edificio lo bay wordo renoba y restaura 
por completo, pa por cumpli cu e exigencianan ambos di e 
operadornan culo wordo ubica akinan como tambe e aspectonan 
di siguridad. E inversion aki lo ensera e parti di tecnologia entre 


otro tur e pantayanan y software cu ta necesario, mueblesnan 
nobo, pero tambe e parti di mantencion pa e cinco añanan nos 
dilanti, pues tur loke ta ensera mantencion tambe lo wordo 
cubri den cuadro di e proyecto aki. 


Por ultimo, e mandatario a indica cu desde e inicio di 
Gobernacion di Gabinete Wever-Croes, tin un total di 219 
localidad cu tin camaranan di siguridad, y cu e aprobacion di 
e proyecto aki, lo bay bin 47 camara di siguridad adicional, pa 
asina sigui combati criminalidad riba nos isla. 

Minister Rocco Tjon: 


A RICIBI UN UPDATE DI E ESTUDIO “THE 
QUALITY OF LIFE OF THE ARUBAN YOUTH” 


h, Ministerio di Husticia 
y Asuntonan Social 


Algun tempo atras, a conduci un estudio pa loke ta e calidad 
di bida di e hobennan di Aruba, y diaranson mainta, a presenta 
un update di e estudio aki na Minister di Husticia y Asuntonan 
Social sr. Rocco Tjon y Minister di Ensefiansa y Deporte sr. 
Endy Croes. Un estudio cu ta toca diferente aspecto social, 
hudicial y di ensefiansa. 


Manera ta conoci, den pasado un investigacion piloto a wordo 
haci bou di algun scol na Aruba, di cual e resultadonan tawata 
hopi valioso. Pa e motibo aki, den e presupuesto di e afia aki, 
hunto cu colega Minister Endy Croes, a aproba pa por conduci 
un investigacion cientifico bou di tur scol na Aruba. Ya caba tin 
mas di dos mil studiante cu a wordo encuesta bou di 42 scol 
na Aruba, di cual e intencion ta cu pa prome di december, ricibi 
e resultadonan preliminario, pa asina adapta nos maneho si ta 
necesario. 


Segun minister Tjon, Gobierno di Aruba ta kere hopi 
den “evidence-based policy”, pues e idea ta pa adapta e 
maneho riba e area di ensefiansa, social y hudicial a base 
di investigacionnan cientifico. E investigacion cientifico titual 
“the quality of the Aruban youth”, ta toca cuater aspecto cu ta 
importante pa nos hobennan. E prome aspecto ta e contexto 


: n 
escolar, e di dos ta e contexto familiar, pero tambe e contexto 
di e bario, cual ta di suma importancia den cuadro di veilige 
barios. Na mes momento, ta enfoca tambe riba e parti di e 


“wellbeing” di e hoben; e parti fisico pero tambe e parti di salud 
mental. 


Despues cu e analisis aki keda cla, tur e resultadonan lo wordo 
presenta na tur esnan cu a forma parti di e investigacion aki, pa 
asina por bin cu solucionnan concreto. Importante pa menciona 
ta cu e investigacion no ta basa solamente riba encuestanan, 
pero e investigadonan, kende ta e profesionalnan di IPA 
conhuntamente cu universidad na Hulanda, lo papia cu e 
directiva di tur e scolnan cu a forma parti di e investigacion aki. 
Banda di esaki tin diferente “focusgroups” andando, caminda 
mayornan di e diferente hobennan aki tambe ta haya e 
oportunidad pa duna un splicacion mas amplio riba e diferente 
puntonan cu ta forma parti di e investigacion. 


E mandatario a expresa cu e ta satisfecho di a haya un bista di 
e avansenan pa loke ta e investigacionnan aki, y pa december 
lo haya e resultadonan preliminario, pa asina por tene cuenta 
cu e diferente recomendacionnan cu lo sali afo di esaki pa cu 
e presupuesto di 2024. 

MINISTER È ENDY CROES TA FELICITA MARIA 
COLLEGE PA NAN TREMENDO PRESENTACION 
CU A HACI PA E MATERIA DI CKY 


Diamars mainta, Minister di Enseñansa y Renie Endy Croes 
a atende CKV Dag di scol secundario Maria College na Cas di 
Cultura. Alumnonan di aña un (1) te cu tres (3) di Maria College 
mester a cera e materia di Culturele en Kunstzinnige Vorming 
(CKV) di un forma practico. Pa e motibo aki, cada klas a duna 
un presentacion na Cas di Cultura como evaluacion final di e 
materia. 


E tema di CKV Dag di e afia aki ta Passport to Success. Cada 
afia a haci un presentacion basa riba un topico cu ta relata na 


e tema principal. Topico di afia un (1) ta trata di Motivacion, afia 
dos (2) Arubiano Exitoso y afia tres (3) Globalisacion. Cada 
klas a uza nan creatividad durante nan presentacion y tabatin 
hopi entusiasmo. 


Minister Endy Croes ta aplaudi e alumnonan di Maria College 
pa e tremendo presentacion cu nan a haci. Alabes ta felicita 
henter e team di Maria College pa e excelente trabou den 
ekipo pa organisa e bunita actividad escolar aki. 

Diabierna ultimo, Minister Endy Croes a reuni cu e comision 
organisado di Weganan Escolar 2023. E comison ta consisti 
di representante di Ministerio di Ensefiansa y Deporte y IBISA. 
Durante e reunion a trata e clausura di Weganan Escolar 2023 
cu ta tuma luga dia 9 di juni proximo na Joe Laveist Sport Park. 


Tambe a planifica y coordina ciere final cu e competencia di 
baile deportivo y cultural cu ta tuma luga diasabra 10 di juni 
den Aruba Entertainment Center. A traha riba e programa y 
draaiboek a asigna e responsabilidad di cada persona tanto 
pa e shownan, entregamento di premio pa ambos dia. Aruba 
ta keda cordialmente invita pa e gran clausura di Weganan 
Escolar dia 9 y 10 di juni proximo. 


Dos siman di deporte escolar ta culmina diabierna 9 di juni, 
cuminsando 5:30 di atardi na Joe Laveist Sport Park na San 


Nicolas. E atardi ta inicia cu e gran final di futbol di scol 
preparatorio. Un total 45 scol y alrededor di 1000 alumno di scol 
preparatorio, basico y secundario di Aruba a enfrenta otro den 
un competencia amistoso den shete (7) diferente disciplina, 
entre otro, badminton, functional fitness, volleyball, basketball, 
futbol, beach tennis y baile deportivo. 


Depues di e final di futbol ta continua cu show di baile di e 
grupo NTG & NLG bou guia di Marisol Pefia, entregamento di 
premio na e scolnan ganado y e hungado di mas valioso (MVP) 


Entretenimento ta den man di dj Spike y Groove Masters. 
Durante ceremonia di clausura lo tin diferente premio atractivo 
di, entre otro, The Healthy Way Aruba. 


Diasabra, dia 10 di juni ta tuma luga e Competencia di Baile 
Deportivo y Cultural na Aruba Entertainment Center na Dakota, 
cuminsando 5:00 di atardi cu show di baile cultural, dies (10) 
scol ta competiendo den baile cultural y moderno, tambe lo tin 
diferente tent di cuminda crioyo y artesania. Tin presentacion 
di baile di Club di Movimiento, Scol di Baile Diana Antonette 
y NTG & NLG Dancers. Ritmo Real hunto cu Freddy “Rasta” 
Richardson y Issabeach ta cera Weganan Escolar 2023. 

E porta pa corupcion di AVP den Refineria a cera 


cu nan lo por haci. Pero tur porta pa corupcion a cera. 


Si Hydrogeno no ta bon, pakico Hulanda ta bay inverti 200 
miyon di euro denAruba, Corsou y Sint Maarten pa cu transicion 
energetico? Un inversion cu e Caribbean Climate and Energy 
Conference organisa pa Aruba y Hulanda mei ultimo, a logra. 


Pero e dolor di AVP ta cu nan fiesta di corupcion den RDA a 
caba pasobra ainda ta fresco den nos memoria e drama di 
Citgo, unda cu e ehecutivonan cu a negocia cu Mike Eman, 
Mike de Meza y Richard Arends, a termina encarcela na Merca 
pa corupcion. 


Ta bisto cu tur locual ta bon pa Aruba ta malo pa AVP. Of ta 


pasobra cu no ta nan a logr'e? Porta a cera. Aruba ta liber di coruptonan. Aire fresco di 


bonansa pa nos pueblo, ta supla atrobe riba Aruba. 
Hydrogeno ta e energia di futuro. Y si como pais bo kier haci 


un diferencia y haci un inversion pa futuro generacion, e futuro Aruba tin su futuro den su man bek! 
ta awo. Ta awo mester tuma decisionnan. 


E proyecto Secrets, cu lo trece un boost pa 
San Nicolas; e reactivacion di e refineria, otro 
boost pa San Nicolas; e zona di refineria 
cu lo bira e industria energetico pa nos 
Pais, cu e vision pa region; tur lo reactiva 
economia di San Nicolas, cu lo bira e otro 
pilar economico pa nos Pais. Pero pa AVP, 
tur locual cu ta bon pa Aruba, ta malo pa | 
nan. Esaki ta pasobra cu a cera porta pa e iL 
partido cu ta brasa corupcion. 5 


Si ta asina malo Secrets cu EAGLE LNG ta 
pa Aruba, pakico AVP a pidi ambos proyecto 
pa warda te ora nan ta den Gobierno pa 
nan por pronkia cu pluma di otro? Esaki ta 
demostra un biaha mas cu nan interes no ta 
pa Aruba pero pa posibel actonan corumpi 

ENSENANSA PA EMPLEO EPE PA PROME 
BIAHA TA PRESENTA EXITOSAMENTE E CURSO 
DI CASINO DEALER 


Cu hopi orguyo EPE a otorga na e prome grupo di cursistanan 
nan certificado di Casino Dealer. 


Ta pa prome biaha cu EPE ta ofrece curso di Casino Dealer. 
Un curso cu a bira posibel danki na e auspicio y sosten di 
Aruba Marriott Resort & Stellaris Casino cu pone varios mesa 
di Casino na disposicion di EPE, a pone difente supervisors 
disponibel pa por duna instruccion durante curso. Un curso 
cu a haya contenido danki tambe na e apoyo di Asociacion di 
Casino Aruba. 


E intencion di Ensefiansa pa Empleo ta pa keda brinda y 
ofrece cursonan pa complementa e demanda cu awor tin den 
e mercado laboral. 


Durante e curso a pone hopi atencion na sifia cada cursista 
con pa domina ficha. Tambe e curso a concentra hopi riba 
customer service na mesa den Casino. Ademas di esaki cada 
cursista a haya instruccion riba e weganan mas popular den 
casino manera Caribbean Stud Poker, Let it Ride, Three Card 
Poker, Ultimate Texas Hold'em Poker y Black Jack. 

Cu e curso di Casino Dealer, personanan cu ta interesa 
den traha den e ramo di casino y hospitalidad, lo haya un 
oportunidad pa cuminsa nan carera cu un certificado reconoci 
pa e industria hotelera. 


E prome grupo cu a ricibi e oportunidad pa sigui e curso piloto 
aki, tabata consisti di personanan cu ta trahando den casino 
caba cu kier a upgrade nan funcion. 

Un palabra di gratitud ta bay na Aruba Marriott Resort & 
Stellaris Casino pa nan apoyo, Un danki special na Raquel 
Vrolijk y Chareldine Krosendijk cu a dedica alma y curason na 
duna e curso contenido y haci ‘Casino Dealer’ un realidad. 


Pa fin di Augustus EPE ta ofreciendo atrobe e curso di Casino 
Dealer. 

Inscripcion ta habri na Juli. Curso di Dealer di Casino tin un 
duracion di 13 siman. E ta 3 biaha pa siman (dialuna, diaranson 
y diabierno 14:15-16.30). 

Inscripcion ta Afl. 50,- y e curso mes ta Afl. 450. 


Pa mas informacion bishita e website di Ensefiansa pa Empleo, 
epearuba.com of por yama libremente na 582.5662. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


